b'\n_START_ARTICLE_\nOlga Grahor\n_START_SECTION_\n\xc5\xbdivljenje\n_START_PARAGRAPH_\nRodila se je univerzitetnemu profesorju Milanu \xc5\xa0kerlju in materi Piji roj. Srebre. Na Dunaju je obiskovala osnovno \xc5\xa1olo  v letih 1913\xe2\x80\x931916 in gimnazijo leta 1917 (3 semestre), potem pa je \xc5\xa1olanje v letih 1918\xe2\x80\x931925 nadaljevala na Gimnaziji Poljane v Ljubljani. Na ljubljanski univerzi je v letih 1925\xe2\x80\x931930 \xc5\xa1tudirala zgodovino in zemljepis, 1948\xe2\x80\x931950 pa anglistiko. V letih 1929\xe2\x80\x931932 je bila zaposlena na Mestni \xc5\xbeenski realni gimnaziji v Ljubljani,  1950\xe2\x80\x931951 na Osmi gimnaziji v Ljubljani, od leta 1951 pa na Prvi gimnaziji v Ljubljani._NEWLINE_Upokojila se je leta 1974 na Gimnaziji Be\xc5\xbeigrad. Leta 1932 se je poro\xc4\x8dila s pisateljem in novinarjem Ivom Grahorjem. Leta 1933 se jima je rodil sin Andrej, 1940 pa h\xc4\x8derka Barbka, mo\xc5\xbe ji je umrl leta 1944 v Dachauu.'